Rikunarita-ORG/Wikinium huggingface dataset:
# Windows 11

**Windows 11** - ni mfumo wa uendeshaji uliotolewa na kampuni ya Microsoft. Inakuja baada ya Windows 10 na inaleta mabadiliko kadhaa katika uzoefu wa mtumiaji na utendaji wa mfumo wa uendeshaji. Baadhi ya sifa kuu za Windows 11 ni pamoja na muundo mpya wa taskbar, uwezo wa kuendesha programu za Android, na uboreshaji katika usalama na utendaji.

## Historia

Windows 11 ilianza kutolewa kwake rasmi tarehe 5 Oktoba 2021, wakati Microsoft ilifanya uzinduzi wa kimataifa wa mfumo huo wa uendeshaji. Windows 11 ilitangazwa kama mwendelezo wa Windows 10, lakini na maboreshaji kadhaa ya muundo na utendaji ili kuboresha uzoefu wa mtumiaji. Kampuni ililenga kuleta mfumo wa uendeshaji wenye utendaji bora, usalama wa juu, na uzoefu mzuri wa kutumia kwa watumiaji wa kompyuta. Windows 11 inapatikana kwa watumiaji wapya wa kompyuta na kwa wale wanaotaka kusasisha kutoka Windows 10, ingawa mahitaji ya mfumo yanaweza kutofautiana kulingana na toleo la kompyuta.

|  |  |
| --- | --- |
|  | Makala hii kuhusu mambo ya teknolojia bado ni **mbegu**. Je, unajua kitu kuhusu mada hiyo kama historia yake au mahusiano yake na mada nyingine? Labda unaona habari katika Wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# Kanisa kuu

Upande wa mbele wa Basilika kuu la Mt. Yohane huko Laterano wakati wa usiku. Ndilo kanisa kuu la Roma. Juu ya paa, pamoja na nyingine, kuna sanamu ya Yesu Mkombozi tena 12 za Mitume wa Yesu.
Kanisa kuu la Kilutheri la Helsinki, Ufini.
Kanisa kuu la Kikatoliki huko Salta, Argentina.
**Kanisa kuu** ni jina la heshima la jengo la ibada la madhehebu mbalimbali ya Ukristo ambalo Askofu wa jimbo (dayosisi) fulani analitumia kwa kawaida kutekeleza kazi yake kama mchungaji mkuu wa waamini wake, kama vile kuhubiri na kufundisha Neno la Mungu, kutakasa watu kwa sakramenti na sala mbalimbali na kuwaunganisha wote katika kumfuata Yesu pamoja.

## Jina

Jina hilo linashuhudiwa tayari na maandishi ya mwaka 516.

Linaitwa pia "kanisa mama" kwa sababu ni kama mama wa makanisa yote ya jimbo hilo.

## Upekee

Ndani yake umo ukulu, yaani kiti cha Askofu kisichopatikana katika makanisa mengine.

## Kanisa kuu la Wakatoliki wote

Kwa kuwa imani ya Kanisa Katoliki ni kwamba Papa wa Roma ni mkuu wa maaskofu wote duniani, kanisa kuu la jimbo lake ni pia kanisa kuu la Wakatoliki wote. Ndiyo sababu mlangoni mwa basilika kuu la Laterano imeandikwa kwamba ndilo "kichwa na mama wa makanisa yote ya jiji na ya dunia nzima".

|  |  |
| --- | --- |
|  | Makala hii kuhusu dini ya Ukristo bado ni **mbegu**. Je, unajua kitu kuhusu **Kanisa kuu** kama historia yake, matokeo au athari zake? Labda unaona habari katika Wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |